Eth lector aurà comprenut, sense qu’ajam de explicà’c longaments, que Jean Valjean, dempús deth resultat obtengut en çò de Champmathieu, podec, gràcies ara sua prumèra hujuda de quauqui dies, vier entà París e trèir a temps dera casa de Laffitte era soma qu’auie guanhat, jos eth nòm de senhor Magdalena, en M… de M…; e que, temerós de que l’agarrèssen, çò que non se tardèc a passar, auie amagat aquera soma, en tot enterrar-la en bòsc de Montfermeil, en lòc que criden era propietat Blaru.